ADVANC บวก 3.74% มองเด่นสุดในหุ้นกลุ่มสื่อสาร-ปันผลสูงกว่า 8%
ADVANC บวก 3.74% มองเด่นสุดในหุ้นกลุ่มสื่อสาร-ปันผลสูงกว่า 8%
29 ม.ค. 2559

ผู้สื่อข่าวรายงานว่า บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ณ เวลา 10.41 น. อยู่ที่ระดับ 166.50 บาท บวก 6.00 บาท หรือ 3.74% ด้วยมูลค่าซื้อขาย 1,423.91 ล้านบาท ราคาหุ้นขาขึ้นต่อเนื่องนับตั้งแต่ลงไปทดสอบระดับ 131 บาท เมื่อวันที่ 5 ม.ค.59

บล.แลนด์ แอนด์ เฮ้าส์ ระบุในบทวิเคราะห์ฯวันนี้ (29 ม.ค.)แนะซื้อหุ้น ADVANC ด้วยเป้าหมายใหม่ที่ปรับลดเป็น 202 บ. (วิธี DCF อิง WACC=7.4% และ LTG=2.9%) เนื่องจากมีต้นทุนลงทุนโครงข่ายเพิ่มและแข่งขันรุนแรงขึ้น คาดปี 59 กำไร 3.4 หมื่นลบ. EPS=11.57 บ. -7.8% เทียบช่วงเดียวกันของปีก่อน แม้พลาดการประมูลคลื่น 900MHz แต่ยังเป็นหุ้นที่มีงบดุลแข็งแกร่งที่สุดในกลุ่ม และจ่ายปันผลสูงกว่า 8%